ODE TIL VIRUSET – DEL 2

Skrevet av Torbjørn Sakseide, 14 mars 2020

Norge har stengt sine grenser og folket har gått i hi

Men virusets herjinger er ikke forbi

Det er nå problemene virkelig starter

For noen vil ikke adlyde, i flokkevis de til Strømstad farter

Paracet og insulin fra apotekhyllene forsvinner

Drit i alle andre bare det er jeg som vinner

Og når hyllene er tømt drar folket til fjells i sine oversizede biler

De innfødte er forbanna og kommunen fortviler

All idrett har stoppet opp, unntatt i Kontiolahti

Der raser skiskytterne rundt og har det artig

De var der for å samle ære og heder

Jeg håper 4 uker i karantene utøverne gleder

Det er dog et håp om at Erna`s drøm om flere barn i Norge kan bli en realitet

Når folket kjeder seg de ønsker å utforske sin og andres seksualitet

Sann mine ord, om ni måneder blir det panikk

Da blir det overfylt på hver en fødselsklinikk

Det blir hamstring på ny, mammakjoler, ammeinnlegg og bleier

Og så skal vi se om helsevesenet denne utfordringen greier

Det er et paradoks, viruset kan både ta og gi

Et håp om nok et under er altså ikke forbi

På NRK har de direktesending men alt er bare reprise

Med sutring og klaging om, og av alle, som lider under denne krise

Ode del 2 er over og til leseren en stor takk

Nå går jeg og tar meg en bayer og et glass cognac.